У пролеће
Војислав Илић 

Премалеће кад засија,
Зазелени тавна гора,
Кад с пучине сињег мора
Благи ветрић заћарлија:

У те дане моја душа,
Као росом умивена,
Спокојније песме слуша
Болно слатких успомена

А у сусрет зоре ране
Кличе песму нових жеља,
И том песмом слави дане
Васкрснућа и весеља.

март 1889.

Извори 

 ''Војислав Илић: Лирско песништво, страна 117, 2. књига, Вук Караџић, Београд.

Војислав Илић